stanford-oval/wikipedia huggingface dataset:
อัสแซสซินส์ครีด ออริจินส์
เนื้อเรื่อง

โดยเนื้อเรื่องนั้น จะเล่าเรื่องราวย้อนไปในยุคอียิปต์โบราณต้นกำเนิดของภราดรภาพมือสังหาร ทำหน้าที่พิทักษ์อาณาจักรจากภัยคุกคามและผจญภัยในอียิปต์โบราณ ที่มีทั้งพีระมิด วิหาร หลุมศพ แม่น้ำไนล์ โอเอซิส และทะเลทราย ซึ่งผู้เล่นรับบทเป็นผู้ชายในนามชื่อ Bayek of Siwa เพื่อไปต่อสู้กับกลุ่มคอรัปชั่นของอียิปต์ โดยฉากของเกมนั้นจะไปเน้นที่เมืองทางตอนเหนือของประเทศอียิปต์ติดกับทะเลเมดิเตอร์เรเนี่ยน อย่าง Memphis และ Alexandria ไปจนถึงเมืองพีระมิดแห่ง Giza
การพัฒนา

Ashraf Ismail ผู้พัฒนาเกมอัสแซสซินส์ครีด ออริจินส์ ในยูบิซอฟท์ มอนทรีออล ได้มีการออกมาพูดถึงเนื้อเรื่องของเกม โดยเผยว่า
“ ตัวเกม Assassin’s Creed Origins จะยังคงมีเรื่องราวอยู่ในเส้นเดียวกันกับ Assassin’s Creed ภาคก่อนๆ เพียงแต่ภาคนี้ เราจะหนักไปที่ความเป็นตำนานมากขึ้น เรื่องราวโดยส่วนใหญ่จะเน้นไปที่ความเป็นพี่น้องช่วยเหลือซึ่งกันและกันมากกว่า อีกทั้งยังมีการอิงเรื่องราวของสัญลักษณ์และพิธีกรรมต่างๆด้วย “
อาการปวดเค้นหัวใจ

| อาการปวดเค้นหัวใจ  (angina pectoris) > บัญชีจำแนกและลิงก์ไปภายนอก |
| --- | --- |
ICD-10: I20
ICD-9: 413
DiseasesDB: 8695
eMedicine: med/133
MeSH: D000787
อาการปวดเค้นหัวใจ (อังกฤษ: angina pectoris) คืออาการเจ็บหน้าอกอย่างหนึ่งซึ่งเป็นผลจากการขาดเลือดของกล้ามเนื้อหัวใจ ส่วนใหญ่มีสาเหตุมาจากการอุดตันหรือหดเกร็งของหลอดเลือดหัวใจ สาเหตุส่วนใหญ่ของอาการปวดเค้นหัวใจคือโรคหลอดเลือดหัวใจ ซึ่งเป็นผลจากการเกิดการแข็งของหลอดเลือดหัวใจ คำภาษาอังกฤษของอาการปวดเค้นหัวใจคือ angina pectoris มาจากคำภาษาลาตินว่า "angere" ("บีบรัด") ประกอบกับคำว่า pectus ("อก") ดังนั้นอาจแปลตามรูปศัพท์ได้ว่าอาการปวดเหมือนถูกบีบรัดหน้าอก
ความรุนแรงของความเจ็บปวดมีความสัมพันธ์กับความรุนแรงของการขาดออกซิเจนของกล้ามเนื้อหัวใจอยู่บ้างเพียงเล็กน้อย (หมายความว่าแม้จะมีอาการปวดรุนแรง แต่อาจไม่เป็นหัวใจขาดเลือดก็ได้ และผู้ป่วยหัวใจขาดเลือด อาจไม่เจ็บหรือเจ็บไม่มากก็ได้)
อาการปวดที่เป็นมากขึ้นๆ ("crescendo") อาการปวดที่เป็นมากขึ้นทันทีทันใดขณะไม่ได้ออกแรงหรือพัก และอาการปวดที่เป็นอยู่นานกว่า 15 นาที เป็นอาการของอาการปวดเค้นไม่เสถียร ("unstable angina") (มักนับรวมกับโรคอื่นๆ ที่ใกล้เคียงกันเป็นกลุ่มภาวะกล้ามเนื้อหัวใจขาดเลือดเฉียบพลัน) อาการเช่นนี้มีโอกาสสูงที่จะเป็นจากการมีกล้ามเนื้อหัวใจตายเหตุขาดเลือด จำเป็นต้องได้รับการตรวจจากแพทย์โดยด่วน ส่วนใหญ่เบื้องต้นมักถือว่าเป็นหัวใจขาดเลือดไว้ก่อน
แหล่งข้อมูลอื่น

British Heart Foundation - Angina เก็บถาวร 2017-02-02 ที่ เวย์แบ็กแมชชีน
Angina Pectoris Animation Video 3D เก็บถาวร 2011-02-21 ที่ เวย์แบ็กแมชชีน
อาการปวดขาที่เกิดจากประสาท

อาการปวดขาที่เกิดจากประสาท (อังกฤษ: Neurogenic claudication, pseudoclaudication ตัวย่อ NC) เป็นอาการสามัญอย่างหนึ่งของช่องไขสันหลังที่เอวตีบ (lumbar spinal stenosis)
และของการอักเสบที่เส้นประสาทซึ่งออกมาจากไขสันหลัง
คำคุณศัพท์ว่า "เกิดจากประสาท" หมายความว่า ปัญหาอยู่ที่เส้นประสาท และคำว่า claudication มาจากคำภาษาละตินที่แปลว่า ปวกเปียก เพราะว่าคนไข้รู้สึกปวดหรืออ่อนแรงที่ขา
ดังนั้น จึงควรแยกแยะ NC จาก อาการปวดขาเป็นระยะเหตุขาดเลือด (Intermittent claudication) ซึ่งเกิดจากปัญหาการไหลเวียนของเลือด ไม่ใช่ปัญหาทางประสาท
อาการอาจเป็นทั้งสองข้างหรือข้างเดียวที่บั้นท้าย ต้นขา น่อง เป็นความไม่สบาย เจ็บปวด ชา หรือกะปลกกะเปลี้ย 
ในคนไข้บางราย อาการอาจจุดชนวนโดยการเดินหรือยืนนาน ๆ
ลักษณะคลาสสิกของอาการนี้ก็คือ อาการจะบรรเทาเมื่อเปลี่ยนอากัปกิริยาหรืองอเอว ไม่ใช่เพียงแค่พักเหมือนกับอาการที่มีเหตุจากการขาดเลือด
ดังนั้น คนไข้ที่มีอาการเหตุประสาทจะพิการน้อยกว่าในการขึ้นลงบันได เข็นรถ หรือปั่นจักรยาน
ในคนไข้ที่รากประสาทถูกบีบอย่างรุนแรง NC จะไม่เกิดเป็นระยะ ๆ แต่จะเป็นอย่างต่อเนื่อง
พยาธิสรีรภาพของโรคเชื่อว่าเป็นการขาดเลือดที่รากประสาทของเอว-กระเบนเหน็บ (lumbosacral) โดยเป็นเหตุทุติยภูมิเนื่องจากการบีบอัดของเส้นประสาทจากโครงสร้างรอบ ๆ รวมทั้ง
หน้าประกบข้อต่อ (facet) ที่โตเกิน
เอ็น ligamentum flavum ที่โตเกิน
ปุ่มงอกกระดูก (osteophyte) ที่โตเกิน
แผลเป็น
หมอนรองกระดูกสันหลังที่นูนหรือเคลื่อนออก
นอกจากอาการปวดขาเป็นระยะเหตุขาดเลือดแล้ว pseudo-trochanteric bursitis ก็ควรพิจารณาเพื่อวินิจฉัยแยกแยะด้วย
เชิงอรรถและอ้างอิง

↑  
Comer, CM; Redmond, AC; Bird, HA; Conaghan, PG (2009). "Assessment and management of neurogenic claudication associated with lumbar spinal stenosis in a UK primary care musculoskeletal service: a survey of current practice among physiotherapists". BMC Musculoskelet Disord. 10: 121. doi:10.1186/1471-2474-10-121. PMC 2762954. PMID 19796387.{{cite journal}}:  CS1 maint: uses authors parameter (ลิงก์)
↑  
Harrast, MA (March 2008). "Epidural steroid injections for lumbar spinal stenosis". Curr Rev Musculoskelet Med. 1 (1): 32–8. doi:10.1007/s12178-007-9003-2. PMC 2684150. PMID 19468896.
1 2  Genevay, S; Atlas, SJ (April 2010). "Lumbar spinal stenosis". Best Pract Res Clin Rheumatol. 24 (2): 253–65. doi:10.1016/j.berh.2009.11.001. PMC 2841052. PMID 20227646.{{cite journal}}:  CS1 maint: uses authors parameter (ลิงก์)
↑  
Djurasovic, M; Glassman, SD; Carreon, LY; Dimar, JR (April 2010). "Contemporary management of symptomatic lumbar spinal stenosis". Orthop. Clin. North Am. 41 (2): 183–91. doi:10.1016/j.ocl.2009.12.003. PMID 20399357.{{cite journal}}:  CS1 maint: uses authors parameter (ลิงก์)
อัลโลซอรัส

| อัลโลซอรัส ช่วงเวลาที่มีชีวิตอยู่: Late Jurassic, 155–145Ma  PreꞒ Ꞓ O S D C P T J K Pg N      |
| --- | --- |


การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Reptilia
อันดับใหญ่:: Dinosauria
อันดับ:: Saurischia
อันดับย่อย:: Theropoda
วงศ์:: †Allosauridae
วงศ์ย่อย:: †Allosaurinae
สกุล:: †Allosaurus Marsh, 1877

ชนิดต้นแบบ
†Allosaurus fragilis Marsh, 1877
สายพันธุ์อื่นๆ
 †A. europaeus  Mateus et al., 2006  †A. jimmadseni  Chure & Loewen, 2020  †A. maximus?  Chure, 1995
ชื่อพ้อง
  รายชื่อ Antrodemus?  Leidy, 1870  Apatodon?  Marsh, 1878  Creosaurus?  Marsh, 1878  Epanterias?  Cope, 1878  Labrosaurus?  Marsh, 1879  "Madsenius"  Bakker, 1990  Saurophaganax?  Chure, 1995  "Wyomingraptor"  Bakker, 1997  
อัลโลซอรัส (อังกฤษ: Allosaurus) ไดโนเสาร์นักล่าก่อนยุคไทรันโนซอรัสแต่ตัวเล็กกว่า อาศัยอยู่ในยุคจูแรสซิกเมื่อ 155–145 ล้านปีก่อน ขนาดทั่วไปมีความยาวประมาณ 8.5 เมตร (29 ฟุต) สูงจากพื้นถึงไล่ประมาณ 2.7–3.2 เมตร แต่ก็มีพบขนาดใหญ่ที่สุดมากกว่า 10.5 เมตร (34 ฟุต) น้ำหนักเกิน2ตัน เหนือหัวของอัลโลซอรัสมีปุ่มเขาขนาดเล็กเหนือดวงตา ขากรรไกรอ้าได้กว้างถึง 92 องศาพร้อมด้วยฟันที่มีลักษณะเป็นใบเลื่อยเรียงรายอยู่ กระโหลกของมันนั้นสามารถรับแรงกระแทกได้มากดังนั้นเมื่อมันล่าเหยื่อมันจะใช้กะโหลกฟาดลงบนตัวเหยื่อคล้ายขวานที่จามลงบนไม้ ร่างกายมีความสมดุลโดยยาวและหางหนักตามคุณสมบัติของตระกูล อัลโลซอร์ มันมีญาติห่าง ๆ อย่าง ซอโรฟากาแน็กซ์ ซึ่งมีขนาดใหญ่กว่า
โครงกระดูก

กระดูกสันหลังของ อัลโลซอร์รัส ได้รับการประมาณการ โดย James Madsen ว่ามีประมาณ 50 ชิ้น ขณะที่ Gregory Paul พิจารณาว่ามากเกินไปและแนะนำ 45 ชิ้น หรือน้อยกว่า โดยกระดูกของอัลโลซอร์รัส มีช่องกลวงในคอและกระดูกสันหลัง ช่องว่างดังกล่าวซึ่งพบได้ใน เทอโรพอดสมัยใหม่ (ซึ่งก็คือนก) กระดูกแขนมี 3 ข้อต่อ และปลายแขนได้ค่อนข้างสั้นกว่าแขน นิ้วมีสามนิ้ว ขาแข็งแรงเต็มไปด้วยกล้ามเนื้อ เท้ามีนิ้วสามนิ้ว ด้วยร่างกายที่ผอมเพรียวและโครงกระดูกที่เต็มไปด้วยโพรงอากาศ ทำให้อัลโลซอรัสเป็นเทอโรพอดที่มีความว่องไวกว่า ไดโนเสาร์ในสกุล อัลโลซอร์ ส่วนใหญ่
เคยเชื่อว่ามันมักจะล่าพวกซอโรพอดทั่วไป แต่จากการศึกษา เชื่อว่า อัลโลซอรัสก็อาจจะดักซุ่มโจมตีเหยื่อขนาดกลางด้วย บางทีก็ล่า เทอโรพอดอื่นที่มีขนาดเล็กกว่า อย่าง เซอราโตซอรัส (อังกฤษ: Ceratosaurus) ถือเป็นนักล่าลำดับบนสุดของห่วงโซ่อาหารยุคจูแรสสิก
บิ๊กอัล (Big Al)

หนึ่งในตัวอย่างที่สำคัญมาก คือการพบ ฟอสซิล อัลโลซอรัส ในปี 1991 เป็นตัวอย่างที่สมบูรณ์ถึง 95% และได้ถูกตั้งชื่อ ว่า บิ๊กอัล มีความยาว 8 เมตร (26ฟุต) ถูกค้นพบที่ รัฐไวโอมิงซึ่งอยู่ทางตะวันตกเฉียงเหนือของอเมริกา โดยคณะนักธรณีวิทยาจากมหาวิทยาลัยไวโอมิง โดยร่วมกับพิพิธภัณฑ์ Rockies บิ๊กอัลเป็นโครงกระดูกที่สมบูรณ์ที่สุด โดยโครงกระดูกส่วนใหญ่มีความสมบูรณ์เพียง 87% เท่านั้น โดย สาเหตุการตายของ บิ๊กอัล เกิดจากการติดเชื้อที่และการบาดเจ็บที่กระดูกเท้าขวา ที่อาจมีผลต่อการเคลื่อนไหวและการล่าเหยื่อ
อัลโลซอรัสมีการขุดพบเป็นซากฟอสซิลจำนวนมาก จากที่ต่าง ๆ ทั่วโลก ทำให้มีการวิจัยรุดหน้าไปมาก จากการที่ขุดพบฟอสซิลกระดูกต่าง ๆ มากถึง 1,000 ชิ้นในแหล่งเดียว ทำให้นักวิทยาศาสตร์ตั้งข้อสังเกตว่า พวกมันมีพฤติกรรมล่าเหยื่อเป็นฝูง แบบ สิงโต หรือ สุนัขป่า ในปัจจุบัน เพื่อสามารถล้มไดโนเสาร์ขนาดยักษ์ของยุคจูแรสสิกได้
การดำรงอยู่และสภาพแวดล้อม

มอร์ริสัน ฟอร์เมชัน ชั้นหินตะกอนที่พบในตะวันตกของสหรัฐอเมริกาแหล่งอุดมสมบูรณ์ที่สุดของซากดึกดำบรรพ์ไดโนเสาร์ในอเมริกาเหนือ อุดมไปด้วยฟอสซิลซากดึกดำบรรพ์ของสาหร่ายสีเขียว, รา, มอส, เฟิร์น รวมถึงการค้นพบฟอสซิลหอย ปลา, กบ จระเข้ และสัตว์ครึ่งบกครึ่งน้ำหลายชนิด รวมถึงไดโนเสาร์หลายสายพันธุ์ เทอโรพอด เช่น เซอราโตซอรัส, ทอร์วอซอรัส และซอโรพอด เช่น อะแพทโตซอรัส, บราคิโอซอรัส, คามาราซอรัส, และดิปโพลโดคัส ไดโนเสาร์ในกลุ่มสะโพกนก (Ornithischia) เช่น แคมป์โทซอรัส และสเตโกซอรัส
อัลโลซอรัส กับ เทอโรพอด อื่นอย่าง เซอราโตซอรัส และทอร์วอซอรัส ทั้งในสหรัฐอเมริกาและโปรตุเกส ปรากฏว่ามีนิเวศที่แตกต่างกันตามกายวิภาคและตำแหน่งของซากดึกดำบรรพ์ในโปรตุเกส เซอราโตซอรัส และทอร์วอซอรัส จะอาศัยอยู่ไกล้กับแหล่งน้ำ และได้เปรียบใน สภาพแวดล้อม และภูมิประเทศ ทำให้กายวิภาคที่มีร่างกายสูงขึ้น กะโหลกศีรษะแคบฟันขนาดใหญ่กว้าง ในขณะที่อัลโลซอรัสมีพัฒนาร่างกายให้มีขนาดเล็กลง ขายาวขึ้นแต่คล่องแคล่วน้อยลง ทำให้อัลโลซอรัส อาจกลายเป็น อาหารของ เซอราโตซอรัส และทอร์วอซอรัส ได้จากการเสียเปรียบใน สภาพแวดล้อม และการมีขนาดให้เล็กลง ความคล่องแคล่วน้อย โดยมีฟอสซิลส่วนขาของ อัลโลซอรัส ที่มีรอยฟันของ เทอโรพอดอื่นอาจเป็น เซอราโตซอรัส และทอร์วอซอรัส โดยสรุปได้ว่า อัลโลซอรัส ที่อาศัยอยู่ในสภาพแวดล้อมเช่นดี จะมีขนาดร่างกายและความคล่องแคล่วเสียเปรียบ พวก เทอโรพอด อื่นที่เคยเป็นเหยื่อของมันอย่าง เซอราโตซอรัส และทอร์วอซอรัส
แหล่งข้อมูลอื่น

Allosaurus, the story of "Big Al" เก็บถาวร 14 กุมภาพันธ์ 2007 ที่ เวย์แบ็กแมชชีน, from the University of Wyoming Geological Museum in Laramie.
Specimens, discussion, and references pertaining to Allosaurus at The Theropod Database.
Allosaurus at DinoData.
Public Pioneer, Utah State Fossil, Allosaurus เก็บถาวร 22 ตุลาคม 2007 ที่ เวย์แบ็กแมชชีน, from Utah.gov.
Restoration of MOR 693 ("Big Al") เก็บถาวร 26 กันยายน 2007 ที่ เวย์แบ็กแมชชีน and muscle and organ restoration เก็บถาวร 7 ตุลาคม 2007 ที่ เวย์แบ็กแมชชีน at Scott Hartman's Skeletal Drawing website.
List of the many possible Allosaurus species... เก็บถาวร 24 มีนาคม 2005 ที่ เวย์แบ็กแมชชีน
| ด ค กไดโนเสาร์สายพันธุ์ต่าง ๆ |
| --- | --- |
ไดโนเสาร์พันธุ์กินพืช: ดิปโพลโดคัส ·  อากัสทีเนีย ·  ไทรเซราทอปส์ ·  คามาราซอรัส  ·  สไตราโคซอรัส ·  สเตโกซอรัส ·  แพคิเซอฟาโลซอรัส ·  อิกัวโนดอน ·  เคนโทรซอรัส  ·  โซนิโดซอรัส ·  ไมอาซอร่า ·  ไซคาเนีย ·  พาราซอโรโลฟัส ·  แองไคโลซอรัส ·  พาราลิไททัน ·  ไททันโนซอรัส ·  ซอโรโพไซดอน ·  แบรกคิโอซอรัส · อาร์เจนติโนซอรัส ·  อียิปต์โตซอรัส ·  บาโรซอรัส ·  อลาโมซอรัส ·  มาเมนซีซอรัส ·  ซัลตาซอรัส ·  อะแพทโตซอรัส ·  ยีราฟฟาไททัน ·  อมาร์กาซอรัส ·  เอ๋อเหมยซอรัส ·  ชูโนซอรัส ·  แมนยาโรซอรัส ·  ยูโรปาซอรัส ·  พาตาโกไททัน ·  ซุปเปอร์ซอรัส ·  แอมพิโคเลียส ·  ภูเวียงโกซอรัส สิรินธรเน ·  สยามโมดอน ·  ราชสีมาซอรัส ·  ฟูกูอิไททัน ·  ฟูกูอิซอรัส ·  ตังหวายโยซอรัส ·  แกลลิไมมัส ·  เลโซโทซอรัส ·  โคเรียเซอราทอปส์ ·  โปรโตเซอราทอปส์ ·  เอ็ดมอนโตซอรัส
ไดโนเสาร์พันธุ์กินเนื้อ: ไทแรนโนซอรัส ·  อัลโลซอรัส ·  วิลอซิแรปเตอร์ ·  สไปโนซอรัส ·  เมก้าแร็ปเตอร์ ·  เดสเพลโตซอรัส ·  ทอร์วอซอรัส ·  ทาร์โบซอรัส ·  อีโอแรปเตอร์ · ไจกาโนโทซอรัส ·  มาพูซอรัส ·  อโครแคนโตซอรัส ·  ยูทาห์แรปเตอร์ ·  ยูแนนลาเกีย ·  เมกะโลซอรัส บักแลนดี ·  เทอริสิโนซอรัส ·  ไดโนนีคัส ·  โอวิแรปเตอร์ ·  เซอราโตซอรัส ·  ซีโลไฟซิส ·  คอมซอกนาทัส ·  ออร์นิโทไมมัส ·  เอบิลิซอรัส ·  ซินทาซัส ·  สยามโมไทรันนัส ·  กินรีไมมัส ·  สยามโมซอรัส ·  คาร์คาโรดอนโทซอรัส ·  ไครโอโลโฟซอรัส ·  นีโอเวนีเตอร์ ·  ทรูโอดอน ·  หย่งชวนโนซอรัส ·  มอโนโลโฟซอรัส ·  ไซน์แรปเตอร์ ·  ซอโรเพกาแนกซ์ ·  อิริอาเตอร์ ·  อิเรียเทียนัส ·  ซิโนไทรันนัส ·  ซูโคไมมัส ·  แบรีออนิกซ์ ·  เฮอร์รีราซอรัส ·  คาร์โนทอรัส ·  ไดโลโฟซอรัส ·  ดาโกต้าแรปเตอร์ ·  ฟูกูอิแรปเตอร์ ·  ฟูกูอิเวเนเตอร์ ·  อิกทิโอเวเนเตอร์ ·  สยามแรปเตอร์ ·  แอลเบอร์โตซอรัส
ตัวอย่างจัดแสดง A. fragilis (AMNH 5753)
โครงกระดูกของ บิ๊กอัล ซึ่งถูกเก็บรักษาไว้เป็นอย่างดี
ขนาดของอัลโลซอรัสเมื่อเทียบกับมนุษย์
มอร์ริสัน ฟอร์เมชัน (Morrison Formation) ชั้นหินตะกอนบนที่ราบสูงทางตะวันตกของโคโลราโด
อาการกลัวเลขสี่

เลข 4 ละเว้นในประเทศจีน
ลิฟต์ในอะพาร์ตเมนต์แห่งหนึ่งในเซี่ยงไฮ้ ไม่มีปุ่มกดชั้น 4, 13, 14 แถมยังมีชั้นติดลบด้วย
อาการกลัวเลขสี่ (อังกฤษ: tetraphobia) คืออาการกลัวในการพบเห็นจำนวน 4 และหลีกเลี่ยงที่จะใช้มัน ซึ่งเป็นความเชื่องมงายชนิดหนึ่งและเกี่ยวข้องกับอาการกลัวจำเพาะวันศุกร์ที่สี่ ศัพท์คำนี้มีการใช้เป็นครั้งแรกโดย อิซาดอร์ คอเรียต ในหนังสือ แอบนอร์มัล ไซคอลอจี (จิตวิทยาผิดปรกติ)
ประวัติ

เลข 4 (四; accounting 肆; พินอิน sì) ถือเป็นเลขอวมงคลของจีนเนื่องจากเป็นคำพ้องเสียงของคำว่า "ความตาย" (死 พินอิน sǐ) มีสินค้าหลายชนิดที่ข้ามการใช้เลข 4 ในการออกสินค้าที่ใช้ตัวเลขเป็นชื่อสินค้า เช่น โทรศัพท์มือถือโนเกีย (Nokia) ที่ไม่มีสินค้าที่ใช้เลข 4 ขึ้นต้นชื่อรุ่นของสินค้า กล้องถ่ายรูป Canon PowerShot รุ่นจี (G series) ก็ออกรุ่นจี 3 และข้ามไปเป็นรุ่นจี 5 เลย เป็นต้น
ในเอเชียตะวันออกมีอาคารบางแห่งไม่มีชั้นเลขที่ 4 (เทียบเคียงได้กับในทวีปตะวันตก ที่อาคารบางแห่งไม่มีชั้นเลขที่ 13 เนื่องจากเชื่อว่าเลข 13 เป็นเลขอวมงคล) ในเขตบริหารพิเศษฮ่องกง อาคารที่พักอาศัยบางแห่งก็ไม่มีเลขที่ชั้นที่มีหมายเลข "4" ประกอบ เช่น ชั้นที่ 4, 14, 24, 34 และชั้นที่ 40–49 และบางแห่งยังไม่มีชั้นที่ 13 ด้วย เป็นผลให้อาคารที่มีเลขชั้นสูงถึงชั้นที่ 50 อาจมีจำนวนชั้นจริงๆ เพียง 35 ชั้น เป็นต้น
อีกตัวอย่างคือ องค์การขนส่งสาธารณะเอสบีเอส ทรานซิท (SBS Transit) ในประเทศสิงคโปร์ งดการออกแผ่นป้ายทะเบียนรถเมล์สาธารณะที่มีเลขลงท้ายด้วยเลข '4' ด้วยเหตุผลเดียวกัน หรืออีกองค์การขนส่งสาธารณะของสิงคโปร์ คือ เอสเอ็มอาร์ที (SMRT) ก็งดการใช้เลข  '4' เป็นเลขนำหน้าหมายเลขกำกับขบวนรถไฟและรถเมล์ด้วยเช่นกัน
อาการกลัวอื่น ๆ ที่คล้ายกัน

อาการกลัววันศุกร์ที่สี่ วันศุกร์ที่สี่ถือว่าเป็นวันแห่งความโชคร้ายในวัฒนธรรมจีน นอกจากนี้ยังถือว่าวันอังคารที่สี่ก็โชคร้ายด้วย
อาการบวมน้ำ

| บวมน้ำ |
| --- | --- |
ชื่ออื่น: Edema, Oedema, œdema, fluid retention, water retention, dropsy, hydropsy, swelling

อาการบวมน้ำแบบ "กดบุ๋ม"
การออกเสียง: /ɪˈdiːmə/ 
สาขาวิชา: วิทยาหัวใจ, วิทยาไต
อาการ: อาการรู้สึกตึงแน่นที่ผิวหนัง อาจรู้สึกหนัก
การตั้งต้น: ฉับพลัน / ค่อยเป็นค่อยไป
ประเภท: กระจาย / เฉพาะจุด
สาเหตุ: โรคหลอดเลือดดำ, หัวใจล้มเหลว, โรคไต, โปรตีนในเลือดต่ำ, โรคตับ, ลิ่มเลือดอุดตันหลอดเลือดดำลึก, บวมน้ำเหลือง
วิธีวินิจฉัย: ตามการตรวจร่างกาย
การรักษา: ตามต้นเหตุโรค
อาการบวมน้ำ (อังกฤษ: edema หรือ oedema, อังกฤษ: fluid retention, dropsy, hydropsy) หรือ การบวม (อังกฤษ: swelling) เป็นการสะสมของของเหลวในเนื้อเยื่อของร่างกาย พบบ่อยที่แขนและขา อาการมักประกอบด้วยความรู้สึกตึงที่ผิวหนัง อาจรู้สึกหนัก และไขข้อที่ได้รับผลกระทบจะเคลื่อนไหวยากเช่นกัน ส่วนอาการอื่น ๆ ขึ้นอยู่กับต้นเหตุของโรค
สาเหตุอาจเกิดจากโรคหลอดเลือดดำ, หัวใจล้มเหลว, โรคไต, ระดับโปรตีนต่ำ, โรคตับ, หลอดเลือดดำลึกอุดตัน, การติดเชื้อ, แองจิอีดีมา, ยาบางชนิด และ ลิมฟีดีมา นอกจากนี้อาจพบได้ในผู้ที่นั่งหรือยืนนานเกินไป รวมถึงอาจพบได้ในผู้ที่อยู่ระหว่างช่วงเกิดประจำเดือนหรือตั้งครรภ์ อาการจะน่าเป็นห่วงมากหากเกิดขึ้นอย่างฉับพลัน หรือพบปัญหาในการหายใจร่วมด้วย
การรักษากระทำโดยรักษาต้นเหตุของอาการ หากกลไกเกิดโรคเกี่ยวข้องกับการคั่งของโซเดียม อาจแนะนำผู้ป่วยลดการบริโภคเกลือและให้ทานยาขับปัสสาวะ การยกขาขึ้นและไม้ค้ำยันอาจช่วยผู้ป่วยที่บวมที่ขาได้ อาการบวมน้ำพบมากกว่าในผู้สูงอายุ รากศัพท์ในภาษาอังกฤษมาจากภาษากรีก οἴδημα oídēma แปลว่า 'การบวม'
แหล่งข้อมูลอื่น

| --- | --- |
ฐานข้อมูลการควบคุมรายการหลักฐาน: ประจำชาติ :  ฝรั่งเศส  BnF data  เยอรมนี  อิสราเอล  สหรัฐ  ญี่ปุ่น  เช็กเกีย
อาการภัตตาคารจีน

อาการภัตตาคารจีน (อังกฤษ: Chinese restaurant syndrome) เชื่อว่าเป็นอาการที่เกิดจากการแพ้ผงชูรส ในเดือนเมษายน ค.ศ. 1968 โรเบิร์ต โฮ แมน ควอก (Robert Ho Man Kwok) เขียนจดหมายถึงวารสารการแพทย์นิวอิงแลนด์ ประดิษฐ์คำว่า "อาการภัตตาคารจีน" ซึ่งเขาอ้างในจดหมายว่า
ผมได้ประสบอาการประหลาดเมื่อใดก็ตามที่ผมออกไปรับประทานในภัตตาคารจีน โดยเฉพาะอย่างยิ่งภัตตาคารที่เสิร์ฟอาหารจีนตอนเหนือ อาการนี้ ซึ่งโดยปกติเริ่มขึ้น 15 ถึง 20 นาทีหลังผมเริ่มรับประทานอาหารจานแรก กินเวลานานประมาณสองชั่วโมง โดยไม่มีผลกระทบตกค้าง เครื่องแสดงที่เด่นชัดที่สุดคือ อาการชาที่หลังคอ และค่อย ๆ ลามไปทั้งแขนและหลัง อ่อนเพลียทั่วไปและใจสั่น
ใน ค.ศ. 1969 "อาการภัตตาคารจีน" คาดว่าน่าจะมาจากสารเสริมรสกลูตาเมตส่วนใหญ่เป็นเพราะบทความที่มีการอ้างอิงอย่างกว้างขวาง "โมโนโซเดียม แอล-กลูตาเมต: เภสัชวิทยาและบทบาทในอาการภัตตาคารจีน" (Monosodium L-glutamate: its pharmacology and role in the Chinese Restaurant Syndrome) ซึ่งตีพิมพ์ในวารสารไซแอนซ์ อาการนี้มักย่อเป็น CRS และภายหลังเป็นที่รู้จักกันในชื่อ "อาการภัตตาคารจีน" และ "กลุ่มอาการโมโนโซเดียมกลูตาเมต"
อาการซึ่งคาดว่ามาจากอาการภัตตาการจีนนั้นค่อนข้างสามัญและไม่เจาะจง อาการเหล่านี้มีทั้งความรู้สึกแสบร้อน (burning sensation), ชา, เป็นเหน็บ (tingling), รู้สึกอุ่น (feelings of warmth), หน้ากดหรือแน่น (facial pressure or tightness), เจ็บที่หน้าอก, ปวดศีรษะ, คลื่นไส้, หัวใจเต้นเร็ว, หลอดลมหดเกร็ง (bronchospasm) ในผู้ที่เป็นโรคหืด, ง่วงซึม และอ่อนเพลีย
ขณะที่หลายคนเชื่อว่า โมโนโซเดียมกลูตาเมตเป็นสาเหตุของอาการเหล่านี้ แต่ไม่สามารถแสดงถึงความเชื่อมโยงภายใต้เงื่อนไขที่ควบคุมอย่างเข้มงวดเลย แม้แต่ในการศึกษากับผู้ที่ถูกชวนให้เชื่อว่าพวกเขารู้สึกไวต่อผงชูรสก็ตาม
 การควบคุมอคติเชิงทดลองครบครันรวมทั้งการออกแบบการทดลองที่มียาหลอกเป็นตัวควบคุมและการนำไปใช้ในแคปซูลเพราะรสที่ยังกรุ่นอยู่ในปาก (after-taste) ที่เข้มและเป็นเอกลักษณ์ของกลูตาเมต
แหล่งข้อมูลอื่น

FDA and Monosodium Glutamate (MSG) เก็บถาวร 2009-02-21 ที่ เวย์แบ็กแมชชีน
Could MSG make a comeback? (Slate)
The Observer - If MSG is so bad for you, why doesn't everyone in Asia have a headache?
อาคารกีฬาบลายธ์

| --- | --- |
Blyth Arena


ที่ตั้ง: สควอว์วัลเลย์, รัฐแคลิฟอร์เนีย, สหรัฐอเมริกา
ความจุ: 8,500
พื้นผิว: น้ำแข็ง
การก่อสร้าง
ก่อสร้าง: 1959
เปิดใช้สนาม: 1960
ปิด: 1983
การใช้งาน
โอลิมปิกฤดูหนาว 1960
อาคารกีฬาบลายธ์ (อังกฤษ: Blyth Arena) ตั้งอยู่ที่สควอว์วัลเลย์, รัฐแคลิฟอร์เนีย สหรัฐอเมริกา เริ่มก่อสร้างในปี ค.ศ. 1959 แล้วเสร็จในปี ค.ศ. 1960
ในปี ค.ศ. 1960 สนามกีฬาแห่งนี้เป็นสนามกีฬาหลักของกีฬาโอลิมปิกฤดูหนาว 1960 ที่อเมริกาเป็นเจ้าภาพ
อัสตริด เอส

| อัสตริด เอส |
| --- | --- |
อัสตริด เอส. แสดงสดที่ Moroccan Lounge ในลอสแอนเจลิส แคลิฟอร์เนีย ในวันจันทร์ที่ 25 กุมภาพันธ์ พ.ศ. 2562
เกิด: อัสตริด สเมพลาส  (1996-10-29) 29 ตุลาคม ค.ศ. 1996 (28 ปี) แบร์โกก, ประเทศนอร์เวย์
ชื่ออื่น: อัสตริด
อาชีพ:  นักร้อง  นักแต่งเพลง 
ปีปฏิบัติงาน: พ.ศ. 2556–ปัจจุบัน
ส่วนสูง: 1.75 ม.
บิดามารดา: Trond Smeplass (บิดา) Ingrid Koksvik (มารดา)
อาชีพทางดนตรี
แนวเพลง:  ป๊อป  อัลเทอร์เนทีฟป๊อป  อิเล็กโทรป็อป 
เครื่องดนตรี:  เสียงร้อง  กีต้าร์  เปียโน 
ค่ายเพลง: ไอแลนด์เรเคิดส์ ยูนิเวอร์แซลมิวสิกกรุป
 นักดนตรี
เว็บไซต์: astridsofficial.com
อัสตริด สเมพลาส (อังกฤษ: Astrid Smeplass; เกิด 29 ตุลาคม พ.ศ. 2539) เป็นที่รู้จักในชื่อ อัสตริด เอส (อังกฤษ: Astrid S) เป็นนักร้อง-นักแต่งเพลงชาวนอร์เวย์ ในปี พ.ศ. 2556 เธอได้อันดับที่ห้าใน Pop Idol เวอร์ชันนอร์เวย์ ชื่อ Idol – Jakten på en superstjerne ในปี พ.ศ. 2563 เธอออกสตูดิโออัลบั้มเปิดตัว Leave It Beautiful ผ่านทาง ยูนิเวอร์แซลมิวสิกกรุป
อาชีพ

อัสตริด ในวัย 16 ปี เธอได้ปล่อยซิงเกิลแรกของเธอ "Shattered" ซึ่งร่วมเขียนโดยนักร้องนักแต่งเพลงชาวอเมริกัน Melanie Fontana หลังจากเข้าร่วม Idol - Jakten på en superstjerne ในปี พ.ศ. 2556 เธอลงนามในข้อตกลงการเผยแพร่กับ โซนี/เอทีวีมิวสิกพับบลิชชิง หลังจากนั้นไม่นาน ซิงเกิลแรกของเธอภายใต้อิมเมจศิลปินใหม่ของเธอ "2AM" เปิดตัวผ่าน ยูนิเวอร์แซลมิวสิกกรุป ในปี พ.ศ. 2557 และวางจำหน่ายในสหรัฐอเมริกาในปีถัดมา นอกจากนี้เธอยังปล่อยคัฟเวอร์ซิงเกิล " โฟร์ไฟฟ์เซกันส์ " ของ รีแอนนา, คานเย เวสต์ และ พอล แม็กคาร์ตนีย์ ในปี 2559 เธอได้เปิดตัวเพลง "Hurts So Good" ซึ่งรวมอยู่ใน อีพีที่มีชื่อตัวเองเปิดตัวว่า Astrid S. เธอยังสนับสนุน ทรอย ซีวาน ในการทัวร์ยุโรปของเขา  ในปีต่อมาเธอได้เปิดตัว EP ที่สอง Party's Over ในปี พ.ศ. 2560 อัสตริดได้ร้องสนับสนุนเพลง " Hey Hey Hey " โดยนักร้องชาวอเมริกัน เคที เพร์รี จากอัลบั้ม วิตนิสส์ ของเธอ
ในปี พ.ศ. 2560 การคัฟเวอร์เพลง "Vi er perfekt, men verden er ikke det" ของ Cezinando ของ อัสตริดได้แสดงในเพลงประกอบของ Skam ซีซั่นที่สี่ และ อัสตริดได้แสดงในพิธีมอบรางวัล P3 Gull ในปีเดียวกัน เมื่อวันที่ 30 มิถุนายน พ.ศ. 2560 เธอได้เปิดตัว อีพีที่สอง Party's Over ซึ่งมีซิงเกิล "Breathe" และ "Such a Boy" สองสัปดาห์ต่อมา มีการปล่อยอีพี เวอร์ชันอะคูสติก โดยมีเพลงเพิ่มเติมชื่อ "Mexico" ในเดือนกันยายน พ.ศ. 2560 ซิงเกิลของเธอ " Think Before I Talk " ขึ้นสูงสุดที่อันดับ 14 ในชาร์ตสวีเดน ซึ่งต่อมาได้รับการรับรองระดับแพลตตินัม นอกจากนี้ยังได้รับการรับรองระดับทองในเดนมาร์ก โดยขึ้นสูงสุดที่อันดับ 9 ในเดือนกุมภาพันธ์ พ.ศ. 2561 อัสตริดได้รับรางวัล Årets Spellemann (ศิลปินแห่งปี) ในงาน Spellemannsprisen ประจำปี โดยเป็นศิลปินหญิงคนแรกที่ได้รับรางวัลนับตั้งแต่ พ.ศ.  หลังจากปล่อยเพลง "Emotion" อัสตริดได้เข้าร่วม เยียส์แอนด์เยียส์ ในการทัวร์สหราชอาณาจักรเมื่อปลายปี พ.ศ. 2561 ตามด้วยการสนับสนุน Zara Larsson ในการทัวร์ในสหรัฐอเมริกาของเธอในปี พ.ศ. 2562 ในเดือนเมษายน พ.ศ. 2562 อัสตริดได้เป็นพรีเซนเตอร์ของแคมเปญ F for Fendi ของ Fendi  เธอได้ร่วมงานกับ เกรียตา ทืนแบร์ย นักเคลื่อนไหวด้านการเปลี่ยนแปลงสภาพภูมิอากาศวัย 16 ปี ในงาน การนัดหยุดเรียนเพื่อภูมิอากาศ ในประเทศสวีเดน โดยร้องเพลงคัฟเวอร์เพลง "I Want to Know What Love Is" โดย Foreigner
ในเดือนสิงหาคม พ.ศ. 2562 อีพีที่สี่ของเธอได้รับการเผยแพร่ชื่อ Trust Issues  ฟีเจอร์ อีพีที่เปิดตัวก่อนหน้านี้มีซิงเกิล "Someone New", "Emotion" และ "The First One" นอกเหนือจากสองเพลงใหม่ที่ออกใหม่; "Doing To Me" และ "Trust Issues"  อัสตริดเปิดตัวครั้งแรกในปี พ.ศ. 2563 คือ "I Do" ซึ่งเป็นความร่วมมือกับนักร้องคันทรี่ เบรตต์ ยัง เพลงนี้ขึ้นอันดับสามในนอร์เวย์  ในเดือนกันยายนของปีเดียวกัน อัสตริดได้ประกาศสตูดิโออัลบั้มเปิดตัวของเธอ Leave It Beautiful ซึ่งวางจำหน่ายเมื่อวันที่ 16 ตุลาคม พ.ศ. 2563 นำหน้าด้วยซิงเกิลนำ "Dance Dance Dance" รวมถึงซิงเกิลที่สองและสาม "Marilyn Monroe" และ "It's Ok If You Forget Me"  ในปี พ.ศ. 2564 เธอรับบท Askepott (ซินเดอเรลลา) ใน Tre nøtter til Askepott (Three Wishes for Cinderella) ซึ่งเป็นภาพยนตร์นอร์เวย์ที่สร้างจากภาพยนตร์เชโกสโลวัก/เยอรมันตะวันออกปี 1973 เรื่อง Tři oříšky pro Popelku ซึ่งเธอยังปล่อยซิงเกิล "Når Snøen Smelter" ด้วย เพลงต้นฉบับ ภาษานอร์เวย์ เพลงแรกของเธอ
รายชื่อจานเสียง > สตูดิโออัลบั้ม

| ชื่อ | รายละเอียด | ตำแหน่งกราฟสูงสุด> VG-lista   |
| --- | --- | --- |
| Leave It Beautiful |  เปิดตัว: 16 ตุลาคม พ.ศ. 2563  ค่ายเพลง: ยูนิเวอร์แซลมิวสิกกรุป  รูปแบบ: แผ่นเสียง ดิจิทัลดาวน์โหลด | 2 |
รายชื่อจานเสียง > อีพี

| ชื่อ | รายละเอียด | ตำแหน่งกราฟสูงสุด> Hitlisten | ตำแหน่งกราฟสูงสุด> Official New Zealand Music Chart  | ตำแหน่งกราฟสูงสุด> Sverigetopplistan  |
| --- | --- | --- | --- | --- |
| Astrid S |  เปิดตัว: 20 พฤษภาคม พ.ศ. 2559  ค่ายเพลง: ไอแลนด์เรเคิดส์  รูปแบบ: ดาวน์โหลดแบบดิจิทัล | 38 | — | 40 |
| Party's Over |  สินค้าออกเมื่อ: 30 มิถุนายน พ.ศ. 2560   ค่ายเพลง: ไอแลนด์เรเคิดส์  รูปแบบ: ดาวน์โหลดแบบดิจิทัล | — | 5 | 22 |
| Party's Over (Acoustic) |  สินค้าออกเมื่อ: 14 กรกฎาคม พ.ศ. 2560   ค่ายเพลง: ยูนิเวอร์แซลมิวสิกกรุป  รูปแบบ: ดาวน์โหลดแบบดิจิทัล | — | — | — |
| Trust Issues |  สินค้าออกเมื่อ: 30 สิงหาคม พ.ศ. 2562   ค่ายเพลง: ยูนิเวอร์แซลมิวสิกกรุป  รูปแบบ: ดาวน์โหลดดิจิทัล, สตรีมมิ่ง | — | — | 55   |
| Down Low |  สินค้าออกเมื่อ: 26 กันยายน พ.ศ. 2562   ค่ายเพลง: ยูนิเวอร์แซลมิวสิกกรุป  รูปแบบ: ดาวน์โหลดดิจิทัล, สตรีมมิ่ง | — | — | — |
| Felt Cute Might Delete Later |  เปิดตัว: 21 เมษายน พ.ศ. 2566  ค่ายเพลง: ยูนิเวอร์แซลมิวสิกกรุป  รูปแบบ: ดาวน์โหลดดิจิทัล, สตรีมมิ่ง | — | — | — |
รางวัลและการเสนอชื่อ

| ปี | รางวัล | ประเภท | ผลงาน | ผลลัพธ์ | อ้างอิง |
| --- | --- | --- | --- | --- | --- |
| พ.ศ. 2558 | เอ็มทีวียุโรปมิวสิกอะวอดส์ | Best Norwegian Act | Astrid S | ชนะ |  |
| พ.ศ. 2558 | P3 Gull | Årets Nykommer (ผู้มาใหม่แห่งปี) | Astrid S | ชนะ |  |
| พ.ศ. 2558 | P3 Gull | Årets Låt (เพลงแห่งปี) | "2AM" | ชนะ |  |
| พ.ศ. 2559 | เอ็มทีวียุโรปมิวสิกอะวอดส์ | Best Norwegian Act | Astrid S | เสนอชื่อเข้าชิง |  |
| พ.ศ. 2560 | Spellemannprisen '16 | Årets Nykommer & Gramostipend   (Newcomer of the Year & Gramo scholarship) | Astrid S | ชนะ |  |
| พ.ศ. 2560 | Spellemannprisen '16 | Årets Låt (เพลงแห่งปี) | "Hurts So Good" | เสนอชื่อเข้าชิง |  |
| พ.ศ. 2560 | เอ็มทีวียุโรปมิวสิกอะวอดส์ | Best Norwegian Act | Astrid S | เสนอชื่อเข้าชิง |  |
| พ.ศ. 2561 | Spellemannprisen '17 | Årets Spellemann   (ศิลปินแห่งปี) | Astrid S | ชนะ |  |
| พ.ศ. 2561 | Sweden GAFFA Awards | Best Foreign New Act | Astrid S | ชนะ |  |
| พ.ศ. 2561 | เอ็มทีวียุโรปมิวสิกอะวอดส์ | Best Norwegian Act | Astrid S | เสนอชื่อเข้าชิง |  |
| พ.ศ. 2562 | Sweden GAFFA Awards | Best Foreign Solo Act | Astrid S | เสนอชื่อเข้าชิง |  |
| พ.ศ. 2562 | เอ็มทีวียุโรปมิวสิกอะวอดส์ | Best Norwegian Act | Astrid S | เสนอชื่อเข้าชิง |  |
| พ.ศ. 2563 | P3 Gull | Årets Artist (ศิลปินแห่งปี) | Astrid S | เสนอชื่อเข้าชิง |  |